Beatrice Sandelowsky

Beatrice Sandelowsky (an haife ta a shekara ta 1943) ƙwararriyar masaniya ce a fannin ilimin kimiyya na kayan tarihi ta ƙasar Namibiya.   Ta kasance mai haɗin gwiwa na Cibiyar Nazarin Jami'ar Namibia (TUCSIN). 

 Tarihin Rayuwa 
Sandelowsky ta girma a gonar iyayenta da ke Brakwater kusa da Windhoek.   Ta yi makarantar sakandare a Swakopmund, kuma bayan kammala karatunta, ta ci gaba da karatunta a Jami'ar Cape Town da ke Afirka ta Kudu inda ta sami takardar shaidar koyarwa. Daga nan ta sami BA a Jami'ar Rochester da ke New York sannan ta sami digiri na uku a fannin ilimin kimiya na kayan tarihi daga Jami'ar California a Berkeley a shekarar 1972.  

Sandelowsky ta kasance ɗaya daga cikin waɗanda suka shiga cikin kafa Cibiyar Ilimi ta Rössing Foundation da Ƙungiyar Tarihi na Namibia (MAN). A cikin shekarar 1978 ta kasance mai haɗin gwiwa na Cibiyar Nazarin Jami'ar Namibia (TUCSIN) kuma daga baya ta zama ɗaya daga cikin masu gudanarwa.  Ta kuma ba da gudummawa ga Gidan Tarihi na Rehoboth da Laburaren Jama'a na Rehoboth.  Daga shekarun 1988 zuwa 2000 ta yi aiki a matsayin memba na Hukumar Zaɓe ta Namibia (ECN) kuma ta kasance mamba a Majalisar Al'adun gargajiya ta Namibia har zuwa shekara ta 2006.

 Wallafe-wallafe 

 2004: Archaeologically Yours, Beatrice Sandelowsky: A Personal Journey Into the Prehistory of Southern Africa, in Particular Namibia. Windhoek: Namibia Scientific Society  
 2013: Prehistory in the Central Namib Desert. Windhoek: Namibia.

 Manazarta 

Category:Rayayyun mutane